CELEX: 32010D0183
Language: lt
Date: 1266278400000
Title: 2010/183/: 2010 m. kovo 16 d. Tarybos sprendimas, kuriuo iš dalies keičiamas Sprendimas 2009/459/EB dėl Bendrijos vidutinės trukmės finansinės pagalbos skyrimo Rumunijai

30.3.2010   
            
            
               LT
            
            
               Europos Sąjungos oficialusis leidinys
            
            
               L 83/19
            
         TARYBOS SPRENDIMAS
   2010 m. kovo 16 d.
   kuriuo iš dalies keičiamas Sprendimas 2009/459/EB dėl Bendrijos vidutinės trukmės finansinės pagalbos skyrimo Rumunijai
   (2010/183/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. vasario 18 d. Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo (1), ypač į jo 5 straipsnio antrą pastraipą kartu su jo 8 straipsniu,
   atsižvelgdama į Komisijos pasiūlymą, pateiktą pasikonsultavus su Ekonomikos ir finansų komitetu (EFK),
   kadangi:
   
               (1)
            
            
               Sprendimu 2009/458/EB (2) Taryba suteikė Rumunijai savitarpio pagalbą, o Sprendimu 2009/459/EB (3) Taryba suteikė Rumunijai vidutinės trukmės finansinę pagalbą.
            
         
               (2)
            
            
               Dėl Rumuniją ištikusio ekonomikos nuosmukio masto ir intensyvumo reikia persvarstyti ekonominės politikos sąlygas, nustatytas finansinės pagalbos dalims išmokėti, kad būtų galima atsižvelgti į didesnio nei numatyta BVP sumažėjimo poveikį.
            
         
               (3)
            
            
               Todėl Sprendimą 2009/459/EB reikėtų atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2009/459/EB iš dalies keičiamas taip:
   
               1.
            
            
               3 straipsnio 5 dalies a punktas pakeičiamas taip:
               
                           „a)
                        
                        
                           įgyvendinti aiškiai apibrėžtą vidutinės trukmės fiskalinę programą, kad valdžios sektoriaus biudžeto deficitą būtų galima sumažinti iki mažesnės nei Sutartyje nustatytos 3 % BVP pamatinės vertės laikantis tokio termino ir konsolidavimo plano, kurie atitiktų pagal perviršinio deficito procedūrą priimtas Tarybos rekomendacijas Rumunijai;“.
                        
                     
         
               2.
            
            
               3 straipsnio 5 dalies b punktas pakeičiamas taip:
               
                           „b)
                        
                        
                           priimti ir įgyvendinti Papildomame susitarimo memorandume pateiktą konsolidavimo planą atitinkančius metinius 2010 ir vėlesnių metų biudžetus;“.
                        
                     
         2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas Rumunijai.
   4 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje 2010 m. kovo 16 d.
      
         
            Tarybos vardu
         
         
            Pirmininkė
         
         E. SALGADO
      
   
   
      (1)  OL L 53, 2002 2 23, p. 1.
   
      (2)  OL L 150, 2009 6 13, p. 6.
   
      (3)  OL L 150, 2009 6 13, p. 8.